ভারত থেকে অন্তত ৩০০ শিশুকে যুক্তরাষ্ট্রে বিক্রির অভিযোগে একটি আন্তর্জাতিক শিশু পাচারকারী চক্রের প্রধানকে গ্রেফতার করেছে মুম্বাই পুলিশ। সম্প্রতি রাজুভাই গামলেওয়ালা আকা রাজুভাই নামের ওই প্রধানকে গুজরাট থেকে গ্রেফতার করা হয়েছে বলে জানিয়েছে টাইমস অব ইন্ডিয়া। ২০০৭ সাল থেকেই রাজুভাই শিশু পাচারের সঙ্গে জড়িত এবং মাথাপিছু ৪৫ লাখ রুপি করে প্রায় ৩০০ শিশু তার হাত ধরে পাচারের শিকার হয়েছে। পাচার হওয়া শিশুদের ভাগ্যে কী ঘটেছে তা জানা যায়নি।